Diari Oficial de la Generalitat Valenciana


Sumari del DOGV 9899, del 23-07-2024 (2024/7096)

RESOLUCIÓ de 12 de juliol de 2024, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes d’investigació.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9899

Data del DOGV
:   23-07-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/7096

CVE
:   RUJB-N-9382-7832

Data del document
:   12-07-2024

Organisme emissor
:   Universitat de València

Tipus de document
:   Resolució

El Rectorat de la Universitat de València, fent ús de les atribucions que li concedeix l'article 50, en relació amb l'article 3.2 de la Llei orgànica 2/2023, de 22 de març, del sistema universitari,

RESOL

Convocar l'oferta pública de diferents places d'aquest organisme amb contracte laboral a càrrec de diversos projectes d’investigació, segons figuren en els annexos d'aquesta resolució, d'acord amb les bases següents:

*Primera. Normes generals*

1.1. Aquesta oferta té per objecte la selecció de personal per a cobrir diversos llocs de personal laboral per a projectes d’investigació mitjançant el sistema de concurs.

1.2. D'acord amb el que estableix l'article 89 de la Llei orgànica 2/2023, de 22 de març, del sistema universitari, la realització d’aquest procés selectiu s'ha d'ajustar al que disposa la citada llei i la normativa de desenvolupament.

També hi és aplicable la normativa específica universitària recollida en la Llei orgànica del sistema universitari, la Llei de la ciència i els Estatuts de la Universitat de València, així com en les bases d'aquesta convocatòria.

1.3. Els processos selectius que es realitzen en cada convocatòria tenen lloc mitjançant un concurs que consisteix en la valoració dels mèrits i la realització d'una entrevista.

1.4. L'adjudicació dels llocs a les persones aspirants que superen aquests processos selectius s'efectua d'acord amb l'ordre de puntuació obtinguda, sempre que reunisquen els requisits que per a cada lloc de treball són exigits i que s’indiquen en l'annex de cada convocatòria.

1.5. Aquesta convocatòria es publica en el *Diari Oficial de la Generalitat Valenciana*  (DOGV), en el tauler oficial d’anuncis <https://webges.uv.es/uvTaeWeb/CambiarLenguajeDoAction.do?idioma=va&servicioNavegacion=-1&grupoNavegacion=-1>  de la Universitat de València, i en la pàgina web del Servei de Recursos Humans (PAS), Secció de PAS Investigació <https://www.uv.es/uvweb/servei-recursos-humans-pas/ca/personal-investigacio/convocatories/introduccio-1285931138641.html>.

La publicació en el DOGV es pren com a referència a l'efecte del còmput de terminis per a la presentació de sol·licituds de participació.

La resta de les publicacions que es deriven dels actes integrants del procés selectiu es publiquen en el tauler d'anuncis oficial i en la pàgina web del Servei de Recursos Humans (PAS), Secció Investigació.

*Segona. Requisits generals de les persones aspirants*

Per a ser admeses, les persones aspirants han de reunir els requisits següents:

2.1. Tenir la nacionalitat espanyola o tenir la nacionalitat d'un país membre, o ser de qualsevol dels estats en què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta legislació és definida en el Tractat constitutiu de la Unió Europea. En aquest darrer cas, han de presentar el resguard d'haver sol·licitat la targeta de residència comunitària.

Així mateix, s’hi poden presentar persones aspirants amb nacionalitat diferent a la que s’ha esmentat en el paràgraf anterior. En aquest cas, és necessari complir els requisits que estableix la normativa vigent. Qui obtinga l'adjudicació del lloc de treball que s’ofereix ha d'acreditar almenys el permís de treball i de residència en el moment de la contractació.

2.2. Tenir complerts almenys 16 anys el dia en què acaba el termini de presentació de sol·licituds.

2.3. Posseir una de les titulacions acadèmiques de les que figuren en l'annex corresponent a la convocatòria que es vulga sol·licitar, o estar en condicions d'obtenir el títol corresponent en la data en què acaba el termini de presentació de sol·licituds.

En el cas de titulacions obtingudes a l'estranger, s’ha d'estar en possessió de la credencial que n’acredita l’homologació o declaració d'equivalència a Espanya, una fotocòpia de la qual ha d'acompanyar la sol·licitud. Si encara no estan homologades ni se n'ha declarat l'equivalència, es pot substituir aquest requisit per l'acreditació d'haver iniciat la tramitació per a la seua homologació, declaració d'equivalència o reconeixement. El contracte es rescindirà si l'autoritat acadèmica competent denega l'homologació. S’ha d’entendre que hi ha denegació quan l’homologació està condiciona al compliment de determinats requisits, mentre que no es complisquen.

2.4. Si s'exigeix com a requisit un nivell d'idioma, s'utilitza per a la seua avaluació la Taula d'Equivalències d'acreditació de L2 de la UV <https://www.uv.es/pasinvest/web/escrits-per-a-penjar-en-la-web/Taula-equivalencies-llengues-UV.pdf>, aprovada per Acord del Consell de Govern de 10 de juliol de 2018 (ACGUV 156/2018). No es valoren els cursos d'idiomes, només els nivells adquirits.

2.5. No patir malaltia ni estar afectat per limitació física o psíquica que siga incompatible amb l'exercici de les corresponents funcions.

2.6. No estar inhabilitat per a l'exercici de funcions públiques, o no haver-estat separat mitjançant expedient disciplinari de qualsevol Administració o treball públic. En el cas de persones aspirants de nacionalitat no espanyola, han d'acreditar igualment que no estan sotmeses a sanció disciplinària o condemna penal que els impedisca l'accés a la funció pública. Si no tenen aquesta acreditació, han de presentar una còpia de la sol·licitud d'emissió, sense perjudici de la declaració jurada per part de les persones interessades.

Tots aquests requisits s’han de reunir en el moment en què acaba el termini de presentació de sol·licituds i s’han de mantenir durant el procés selectiu.

Les persones aspirants són responsables de la veracitat de totes les dades que facen constar en la sol·licitud i en la documentació aportada. En cas de falsedat, se’ls pot exigir la responsabilitat corresponent, sense perjudici, si escau, de la seua exclusió del procés selectiu.

*Tercera. Sol·licituds*

3.1. Les persones interessades han de reunir els requisits assenyalats en l'annex corresponent a la convocatòria que se sol·licita. Han de presentar la sol·licitud, juntament amb el currículum i els documents que acrediten els mèrits al·legats, obligatòriament a través de la sol·licitud electrònica que la Universitat posa a la seua disposició, l'enllaç a la qual (url) es publica en la pàgina web de la Secció de PAS investigació <https://www.uv.es/uvweb/servei-recursos-humans-pas/ca/personal-investigacio/convocatories/introduccio-1285931138641.html>, a partir de la publicació d'aquesta resolució en el DOGV.

Per a emplenar la sol·licitud, la Universitat té a disposició de les persones interessades una guia a la qual es pot accedir a través de l’enllaç: <https://www.uv.es/uvweb/servei-recursos-humans-pas/ca/personal-investigacio/guia-presentacio-sol-licituds/guia-presentacio-sol-licituds-1286178596863.html>.

Si alguna persona té dificultats a l’hora de realitzar la tramitació electrònica, pot accedir a l'eina de suport TIC de la Universitat de València a través del següent enllaç: <https://www.uv.es/seu-electronica/ca/incidencies-comunicacions/incidencies-comunicacions.html>. Per a qualsevol altre dubte sobre els detalls d'aquesta convocatòria, es pot contactar amb l'equip de la secció de Gestió d'Investigació del Servei de Recursos Humans PAS, a través del següent enllaç: <https://tiqueting.uv.es/create-ticket?goto=form&organization=30&department=48&team=327&ticket_type=439&type=both>.

3.2. El termini de presentació de les sol·licituds és de deu dies hàbils, comptadors a partir de l’endemà hàbil de la publicació d'aquesta resolució en el *Diari Oficial de la Generalitat Valenciana*  (DOGV).

*Quarta. Documentació que cal adjuntar electrònicament*

En el formulari electrònic es requereix que s'adjunte diversa documentació, preferentment en format PDF. Aquesta documentació s’ha d'inserir en les pestanyes i en l'espai reservat per a això. S’ha de fer de la següent manera:

4.1. En la pestanya quarta s’ha d’inserir el document PDF del títol acadèmic o resguard d'haver abonat els drets d'expedició. En cas de titulacions estrangeres, cal acreditar-ne l'homologació o equivalència corresponent o haver iniciat els tràmits per aconseguir-la.

També s'hi ha d’inserir en aquesta mateixa pestanya la resta de documents PDF que acrediten qualsevol altre requisit que s'exigisca en la convocatòria.

4.2. En la pestanya cinquena s’ha d’inserir el document PDF del DNI, passaport o NIE, aquests dos últims documents només si la persona que es presenta no té la nacionalitat espanyola.

4.3. També s'hi ha d’inserir el *curriculum vitae*  en un document PDF, o un ZIP. Es pot fer servir el model establert en aquest enllaç:  <https://www.uv.es/uvweb/servei-recursos-humans-pas/ca/personal-investigacio/guia-presentacio-sol-licituds/model-curriculum-vitae-1286178597054.html>.

No és necessari que els documents adjuntats estiguen confrontats en aquest moment del procediment; n’hi ha prou amb la declaració responsable de la persona interessada sobre l'autenticitat de tot el que s'ha dit en la sol·licitud i en els documents annexats, sense perjudici que en qualsevol moment la comissió o la Universitat puga requerir a les persones aspirants perquè acrediten la veracitat de les circumstàncies i documents aportats i que hagen sigut objecte de valoració.

*Quinta. Sistema selectiu*

5.1. El procés selectiu consta d’un concurs que consisteix en la valoració dels mèrits curriculars de les persones aspirants per la comissió avaluadora i, si és el cas, de la realització d'una entrevista.

Els mèrits es valoren d'acord amb el barem que figura en l'annex corresponent a la convocatòria que se sol·licita. Els mèrits que no s'hagen justificat documentalment dins del termini de presentació d'instàncies, no seran tinguts en compte en la resolució del concurs.

5.2. La comissió pot, si ho considera oportú, realitzar una entrevista a les persones aspirants. El nombre de persones que passen a la fase d'entrevista es determina per criteri de la comissió avaluadora.

5.3. Finalitzat el procés selectiu, la baremació de les persones aspirants i la proposta de contractació i de formació de la borsa es publica en el tauler oficial d’anuncis <https://webges.uv.es/uvTaeWeb/CambiarLenguajeDoAction.do?idioma=va&servicioNavegacion=-1&grupoNavegacion=-1>  de la Universitat de València, i en la pàgina web <https://www.uv.es/uvweb/servei-recursos-humans-pas/ca/personal-investigacio/convocatories/introduccio-1285931138641.html>.

5.4. L'adjudicació dels llocs convocats es fa per resolució de la gerència, que es publica igualment en el tauler d'anuncis i en la pàgina web esmentats en el punt 5.3. d'aquesta base.

5.5. La comissió avaluadora pot declarar desert el procediment de selecció en cas que, després de la valoració dels mèrits i, si s’escau, la realització de l'entrevista, el perfil dels candidats millor puntuats no s'ajusta íntegrament al perfil de la plaça i a les necessitats del projecte.

5.6. Les borses de treball que deriven d'aquests processos selectius romandran vigents mentre dure el projecte de recerca per al qual van ser convocats. Les crides a les persones aspirants es fa per l'ordre de la borsa.

*Sisena. Comissió avaluadora*

6.1. La comissió avaluadora és la que figura en l'annex corresponent a cada convocatòria.

6.2. És aplicable als membres d'aquesta comissió el que disposa l'Acord del Consell de Govern de la Universitat de València (ACGUV/303/2021) que aprova el Full de ruta sobre les mesures d'integritat pública, la prevenció i la lluita contra el frau, la corrupció i els conflictes d'interès.

A aquest efecte, els seus membres han d'emplenar la corresponent declaració d'absència de conflicte d'interessos (DACI), que s’ha d’adjuntar a l'acta de constitució de la comissió i que forma part de l'expedient administratiu. N’hi ha un model normalitzat per la Universitat en la següent pàgina web: <https://www.uv.es/uvweb/servei-recursos-humans-pas/ca/personal-investigacio/gestio-interna-noves-contractacions/dacis-1286158520581.html>.

6.3. La comissió és l’encarregada de resoldre tots els dubtes que puguen sorgir en l'aplicació d'aquestes normes i tot allò que s'haja de fer en els casos no previstos.

6.4. El procediment d'actuació de la comissió s'ha d’ajustar en cada moment al que disposa la Llei 40/2015, d'1 d'octubre, de règim jurídic del sector públic.

6.5. Per a les comunicacions i qualsevol problema que puga sorgir, la comissió avaluadora té la seu en el lloc que s’indica en l'annex corresponent a la convocatòria que se sol·licita.

*Setena. Contractació*

7.1. Una vegada hagen acabat els processos selectius derivats d'aquesta convocatòria, els contractes es formalitzen per escrit, per a la qual cosa es fa servir la modalitat contractual més adequada a l'objecte d'aquest entre les que estiguen vigents en el moment d'aquesta formalització.

7.2. La data d'inici és la que està fixada en la proposta de contractació, en funció de les necessitats dels projectes i sempre que siga viable administrativament.

7.3. La finalització dels contractes pot ser deguda a qualsevol de les causes previstes en l'Estatut dels Treballadors, o en la resta de legislació aplicable, i també les que es consignen en el contracte, entre les quals s'han d’establir les següents:

7.3.1. Acabament o esgotament de la consignació pressupostària.

7.3.2. Acabament de les tasques consignades al lloc de l'empleat o empleada dins del projecte.

7.3.3. Acabament del projecte.

*Vuitena. Informació sobre les dades recollides*

8.1. La Universitat de València és l'entitat responsable de les dades facilitades per les persones que es presenten a aquest procés selectiu. La informació rebuda es tractarà exclusivament per a les finalitats objecte de la convocatòria, així com, en el seu cas, la posterior gestió de personal, de conformitat amb el que disposa la normativa de protecció de dades vigent.

Part de les dades poden ser publicats en el tauler oficial de la Universitat de València i en la pàgina web de la Secció de Gestió de la Investigació. A més, també se cediran als membres de la comissió avaluadora per a la valoració dels mèrits i la resolució de reclamacions plantejades, si s’escau.

8.2. Les persones que desitgen accedir a l'expedient del procés selectiu i consultar dades d'altres persones aspirants, ho han de sol·licitar prèviament a la comissió avaluadora o al Servei de RRHH (PAS), Secció de PAS-Invest.

En aquesta sol·licitud s’han de comprometer a mantenir el deure de confidencialitat de les dades i a guardar-ne l'oportuna reserva, i només poden fer ús d’aquesta informació a l'efecte d'argumentar o plantejar una possible reclamació o al·legació.

L'ús o divulgació d'aquestes dades fora dels casos esmentats pot implicar l'exigència de responsabilitats de conformitat amb la legislació vigent.

8.3. Per a més informació sobre el tractament de les dades, es pot accedir al següent enllaç: <https://www.uv.es/pasinvest/web/escrits-per-a-penjar-en-la-web/guia-presentacio-solicit/Proteccio-Datos-UV-val.pdf>.

*Novena. Clàusula d’idioma*

El text íntegre d'aquesta resolució, així com els documents inclosos com a annexos, han estat redactats en els idiomes anglès, valencià i castellà, considerant-se les tres versions com a oficials, si bé es fixa com a prioritària per a la seua interpretació en cas de discrepància la versió en castellà.

*Desena. Recursos*

Contra aquesta resolució, que exhaureix la via administrativa, es pot interposar potestativament un recurs de reposició, davant el mateix òrgan que l’ha dictada, dins del termini d'un mes comptador a partir de l'endemà de la seua notificació o publicació, o un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua notificació.

Contra els actes de la comissió avaluadora, es pot interposar el recurs d'alçada que preveu la Llei 39/2015, d'1 d'octubre, del procediment administratiu comú de les administracions públiques.

Així mateix, l'Administració, si s’escau, pot revisar les resolucions del tribunal d'acord amb l'esmentada norma.

ANNEX I

*Projecte: «Cátedra de Materiales Avanzados para la indústria de Semiconductores y Circuitos Integrados. CPI-24-366». Cofinançat pel Ministeri per a la Transformació Digital i de la Funció Pública, Pla de Recuperació, Transformació i Resiliència de la Unió Europea, «Unió Europea – NextGenerationEU».*

Oferta pública d’un lloc de treball d’investigador o investigadora no doctors.

1. Condicions generals del lloc de treball que s’ofereix

1.1. Denominació i classificació del lloc de treball:

Investigador/a no doctor/a.

Grup: A.

Subgrup: A1.

1.2. Jornada de treball: 35 hores setmanals.

1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 1.651,13 euros (12 pagues).

1.4. Funcions i tasques que s’han de desenvolupar:

– Desenvolupament i optimització d'algorismes de visió per computador portables a disseny digital.

– Desenvolupament d'arquitectures digitals per a implementar algorismes de profunditat.

– Prototipatge d'algorismes de profunditat en FPGA i sistemes embeguts.

1.5. Objecte i Període: realització de tasques per al desenvolupament i implementació d'algorismes en cambres de profunditat sobre FPGA i ASIC.

El contracte està determinat per la durada del projecte i la disponibilitat pressupostària.

1.6. Requisits:

1.6.1. Titulació: Grau en Enginyeria de Telecomunicació, o en Enginyeria Electrònica, o titulació equivalent.

Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de trenta dies des de la data d'obtenció de l'esmentat títol.

2. Barem

2.1. Mèrits preferents:

2.1.1. Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.

2.1.2. Beca de col·laboració del Ministeri d'Educació: 0,05 punts.

2.1.3. Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.

2.1.4. Publicacions científiques relacionades amb l'objecte del contracte (fins un màxim d’1,70 punts):

6.4.8.2. Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la Comissió d'Investigació: 0,5 punts.

0.5.1.3. Per cada publicació en revistes científiques no relacionades en les llistes esmentades en el punt anterior: 0,25 punts.

8.8.3.9. Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.

2.2. Altres mèrits preferents relacionats amb l'objecte del contracte (fins un màxim de 3 punts).

– Màster en Enginyeria Electrònica o en Enginyeria de Telecomunicació, o titulació afí.

– Sol·licitud de preadmissió en un programa de doctorat afí de la Universitat de València.

– Experiència en desenvolupament d'algorismes per a visió per computador amb Matlab.

– Experiència en processament de senyal amb Matlab.

– Experiència en disseny digital en FPGA amb HDL com Verilog.

– Coneixements de disseny i desenvolupaments ASIC.

– Coneixements de sistemes operatius embeguts com PetaLinux.

La comissió pot acordar la realització d'una entrevista a fi de concretar millor la valoració dels mèrits preferents.

3. Comissió avaluadora titular

President: Vicente Gonzalez Millan, professor del Departament d’Enginyeria Electrònica.

Vocal 1: Abilio Candido Reig Escriva, professor del Departament d’Enginyeria Electrònica.

Vocal 2: Jaume Segura Garcia, professor del Departament d’Informàtica.

Vocal 3: Esther de Ves Cuenca, professora del Departament d’Informàtica.

Secretària: Silvia Casans Berga, professora del Departament d’Enginyeria Electrònica.

4. Comissió avaluadora suplent

President: Enrique J. Sanchis Peris, professor del Departament d’Enginyeria Electrònica.

Vocal 1: Juan Jose Martinez Dura, professor del Departament d’Informàtica.

Vocal 2: Vicente Muñoz Sanjose, professor del Departament de Física Aplicada i Electromagnetisme.

Vocal 3: Carmen Botella Mascarell, professora del Departament d’Informàtica.

Secretària: Asuncion Edith Navarro Anton, professora del Departament d’Enginyeria Electrònica.

Per a les comunicacions i qualsevol problema que puga sorgir, la comissió avaluadora té la seu en el Departament d’Enginyeria Electrònica de l’Escola Tècnica Superior d’Enginyeria (ETSE), de la Universitat de València.

ANNEX II

*Projecte: «Cátedra de Materiales Avanzados para la indústria de Semiconductores y Circuitos Integrados. CPI-24-367». Cofinançat pel Ministeri per a la Transformació Digital i de la Funció Pública, Pla de Recuperació, Transformació i Resiliència de la Unió Europea, «Unió Europea – NextGenerationEU».*

Oferta pública d’un lloc de treball d’investigador o investigadora no doctors.

1. Condicions generals del lloc de treball que s’ofereix

1.1. Denominació i classificació del lloc de treball:

Investigador/a no doctor/a.

Grup: A.

Subgrup: A1.

1.2. Jornada de treball: 35 hores setmanals.

1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 1.651,13 euros (12 pagues).

1.4. Funcions i tasques que s’han de desenvolupar:

– Estudi d'arquitectures de sensors de visió CMOS.

– Desenvolupament d'un sensor basat en esdeveniments per a seguiment de partícules.

– Desenvolupament d'algorismes per a velocimetria de micropartícules amb sensors de visió dinàmics.

– Desenvolupament d'algorismes per a velocimetria de micropartícules amb sensors guiats per canvi selectiu.

– Desenvolupament d'algorismes per a visualització de micropartícules amb sensors convencionals d'altes prestacions.

1.5. Objecte i Període: realització de tasques per al desenvolupament de sensors de visió CMOS i algorismes necessaris.

El contracte està determinat per la durada del projecte i la disponibilitat pressupostària.

1.6. Requisits:

1.6.1. Titulació: Grau en Enginyeria de Telecomunicació, o en Enginyeria Electrònica, o en Informàtica, o titulació equivalent.

Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de trenta dies des de la data d'obtenció de l'esmentat títol.

2. Barem

2.1. Mèrits preferents:

2.1.1. Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.

2.1.2. Beca de col·laboració del Ministeri d'Educació: 0,05 punts.

2.1.3. Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.

2.1.4. Publicacions científiques relacionades amb l'objecte del contracte (fins un màxim d’1,70 punts):

0.9.6.5. Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la Comissió d'Investigació: 0,5 punts.

4.2.2.2. Per cada publicació en revistes científiques no relacionades en les llistes esmentades en el punt anterior: 0,25 punts.

7.8.5.4. Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.

2.2. Altres mèrits preferents relacionats amb l'objecte del contracte (fins un màxim de 3 punts).

– Màster en Enginyeria de Telecomunicació, o en Enginyeria Electrònica, o en Informàtica, o titulació afí.

– Sol·licitud de preadmissió en un programa de doctorat afí de la Universitat de València.

– Experiència en sensors de visió CMOS.

– Experiència en llenguatges de programació (C/C++, Python, Java).

– Experiència en arquitectures de microprocessadors (ARM, RISC-V)

– Experiència en processament i visualització de dades.

La comissió pot acordar la realització d'una entrevista a fi de concretar millor la valoració dels mèrits preferents.

3. Comissió avaluadora titular

President: Vicente Gonzalez Millan, professor del Departament d’Enginyeria Electrònica.

Vocal 1: Abilio Candido Reig Escriva, professor del Departament d’Enginyeria Electrònica.

Vocal 2: Jaume Segura Garcia, professor del Departament d’Informàtica.

Vocal 3: Esther de Ves Cuenca, professora del Departament d’Informàtica.

Secretària: Silvia Casans Berga, professora del Departament d’Enginyeria Electrònica.

4. Comissió avaluadora suplent

President: Enrique J. Sanchis Peris, professor del Departament d’Enginyeria Electrònica.

Vocal 1: Juan Jose Martinez Dura, professor del Departament d’Informàtica.

Vocal 2: Vicente Muñoz Sanjose, professor del Departament de Física Aplicada i Electromagnetisme.

Vocal 3: Carmen Botella Mascarell, professora del Departament d’Informàtica.

Secretària: Asuncion Edith Navarro Anton, professora del Departament d’Enginyeria Electrònica.

Per a les comunicacions i qualsevol problema que puga sorgir, la comissió avaluadora té la seu en el Departament d’Enginyeria Electrònica de l’Escola Tècnica Superior d’Enginyeria (ETSE), de la Universitat de València.

ANNEX III

*Projecte: «Cátedra de Materiales Avanzados para la indústria de Semiconductores y Circuitos Integrados. CPI-24-368». Cofinançat pel Ministeri per a la Transformació Digital i de la Funció Pública, Pla de Recuperació, Transformació i Resiliència de la Unió Europea, «Unió Europea – NextGenerationEU».*

Oferta pública d’un lloc de treball d’investigador o investigadora no doctors.

1. Condicions generals del lloc de treball que s’ofereix

1.1. Denominació i classificació del lloc de treball:

Investigador/a no doctor/a.

Grup: A.

Subgrup: A1.

1.2. Jornada de treball: 35 hores setmanals.

1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 1.651,13 euros (12 pagues).

1.4. Funcions i tasques que s’han de desenvolupar:

– Disseny i implementació dels biosensors microressonadors.

– Desenvolupament dels protocols bioquímics de funcionalització superficial dels microressonadors per dotar-los de selectivitat i especificitat bioanalítica.

– Disseny de sistemes de caracterització de la resposta dels biosensors esmentats.

– Desenvolupament d’un sistema d’encapsulació que permeta l’ús dels microresonadors en aplicacions de biosensat.

– Desenvolupament, validació i caracterització dels protocols de detecció necessaris per a la identificació de biomarcadors d’interès.

1.5. Objecte i Període: realització de tasques per al desenvolupament de sensors basats en microressonadors d’ona acústica en aplicacions mèdiques, ambientals i sanitàries.

El contracte està determinat per la durada del projecte i la disponibilitat pressupostària.

1.6. Requisits:

1.6.1. Titulació: Grau en Bioquímica, o en Biotecnologia, o en Bioenginyeria, o titulació equivalent.

Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de trenta dies des de la data d'obtenció de l'esmentat títol.

2. Barem

2.1. Mèrits preferents:

2.1.1. Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.

2.1.2. Beca de col·laboració del Ministeri d'Educació: 0,05 punts.

2.1.3. Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.

2.1.4. Publicacions científiques relacionades amb l'objecte del contracte (fins un màxim d’1,70 punts):

7.8.9.7. Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la Comissió d'Investigació: 0,5 punts.

1.9.6.4. Per cada publicació en revistes científiques no relacionades en les llistes esmentades en el punt anterior: 0,25 punts.

2.2.8.1. Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.

2.2. Altres mèrits preferents relacionats amb l'objecte del contracte (fins un màxim de 3 punts).

– Màster en Biotecnologia, o en Bioenginyeria, o en Bioquímica o afí.

– Sol·licitud de preadmissió en un programa de doctorat afí de la Universitat de València.

– Experiència en sensors biofísics i/o bioquímics (biosensat acústic, òptic, etc).

– Experiència en maneig de nanopartícules (funcionalització, conjugació, detecció...).

– Experiència en participació i gestió de projectes d’investigació a l’àmbit bio.

– Fonaments de bioinformàtica, presa de mostres i anàlisi estadística de dades.

La comissió pot acordar la realització d'una entrevista a fi de concretar millor la valoració dels mèrits preferents.

3. Comissió avaluadora titular

President: Vicente Gonzalez Millan, professor del Departament d’Enginyeria Electrònica.

Vocal 1: Abilio Candido Reig Escriva, professor del Departament d’Enginyeria Electrònica.

Vocal 2: Jaume Segura Garcia, professor del Departament d’Informàtica.

Vocal 3: Esther de Ves Cuenca, professora del Departament d’Informàtica.

Secretària: Silvia Casans Berga, professora del Departament d’Enginyeria Electrònica.

4. Comissió avaluadora suplent

President: Enrique J. Sanchis Peris, professor del Departament d’Enginyeria Electrònica.

Vocal 1: Juan Jose Martinez Dura, professor del Departament d’Informàtica.

Vocal 2: Vicente Muñoz Sanjose, professor del Departament de Física Aplicada i Electromagnetisme.

Vocal 3: Carmen Botella Mascarell, professora del Departament d’Informàtica.

Secretària: Asuncion Edith Navarro Anton, professora del Departament d’Enginyeria Electrònica.

Per a les comunicacions i qualsevol problema que puga sorgir, la comissió avaluadora té la seu en en el Departament d’Enginyeria Electrònica de l’Escola Tècnica Superior d’Enginyeria (ETSE), de la Universitat de València.

ANNEX IV

*Projecte: «Cátedra de Materiales Avanzados para la indústria de Semiconductores y Circuitos Integrados. CPI-24-369». Cofinançat pel Ministeri per a la Transformació Digital i de la Funció Pública, Pla de Recuperació, Transformació i Resiliència de la Unió Europea, «Unió Europea – NextGenerationEU».*

Oferta pública d’un lloc de treball d’investigador o investigadora no doctors.

1. Condicions generals del lloc de treball que s’ofereix

1.1. Denominació i classificació del lloc de treball:

Investigador/a no doctor/a.

Grup: A.

Subgrup: A1.

1.2. Jornada de treball: 35 hores setmanals.

1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 1.651,13 euros (12 pagues).

1.4. Funcions i tasques que s’han de desenvolupar:

– Disseny i verificació d’un sensor CMOS amb arquitectura basada en esdeveniments.

– Dipòsit d’estructures magnètiques sobre xips CMOS.

– Disseny i fabricació d’estructures microfluídiques per fabricació additiva.

– Disseny i desenvolupament de bancs de prova per a la caracterització dels sensors.

– Disseny i desenvolupament d’una sonda basada en GMR per a detecció de defectes en superfícies metàl·liques.

1.5. Objecte i Període: realització de tasques per al desenvolupament de matrius de sensors magnètics monolítics per a aplicacions amb microfluídica.

El contracte està determinat per la durada del projecte i la disponibilitat pressupostària.

1.6. Requisits:

1.6.1. Titulació: Grau en Enginyeria d’Electrònica Industrial, o titulació equivalent.

Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de trenta dies des de la data d'obtenció de l'esmentat títol.

2. Barem

2.1. Mèrits preferents:

2.1.1. Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.

2.1.2. Beca de col·laboració del Ministeri d'Educació: 0,05 punts.

2.1.3. Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.

2.1.4. Publicacions científiques relacionades amb l'objecte del contracte (fins un màxim d’1,70 punts):

9.2.4.7. Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la Comissió d'Investigació: 0,5 puntss.

2.6.7.2. Per cada publicació en revistes científiques no relacionades en les llistes esmentades en el punt anterior: 0,25 punts.

2.6.9.1. Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.

2.2. Altres mèrits preferents relacionats amb l'objecte del contracte (fins un màxim de 3 punts).

– Màster en Enginyeria de Sistemes Electrònics.

– Experiència en activitats en microlectrònica (disseny, verificació...).

– Experiència en projectes internacionals.

– Experiència en sensors avançats.

– Experiència en empreses de microelectrònica i fotònica i/o sala blanca.

La comissió pot acordar la realització d'una entrevista a fi de concretar millor la valoració dels mèrits preferents.

3. Comissió avaluadora titular

President: Vicente Gonzalez Millan, professor del Departament d’Enginyeria Electrònica.

Vocal 1: Abilio Candido Reig Escriva, professor del Departament d’Enginyeria Electrònica.

Vocal 2: Jaume Segura Garcia, professor del Departament d’Informàtica.

Vocal 3: Esther de Ves Cuenca, professora del Departament d’Informàtica.

Secretària: Silvia Casans Berga, professora del Departament d’Enginyeria Electrònica.

4. Comissió avaluadora suplent

President: Enrique J. Sanchis Peris, professor del Departament d’Enginyeria Electrònica.

Vocal 1: Rafael Javier Martinez Dura, professor del Departament d’Informàtica.

Vocal 2: Vicente Muñoz Sanjose, professor del Departament de Física Aplicada i Electromagnetisme.

Vocal 3: Carmen Botella Mascarell, professora del Departament d’Informàtica.

Secretària: Asunción Edith Navarro Anton, professora del Departament d’Enginyeria Electrònica.

Per a les comunicacions i qualsevol problema que puga sorgir, la comissió avaluadora té la seu en en el Departament d’Enginyeria Electrònica de l’Escola Tècnica Superior d’Enginyeria (ETSE), de la Universitat de València.

ANNEX V

*Projecte: «Cátedra de Materiales Avanzados para la indústria de Semiconductores y Circuitos Integrados. CPI-24-370». Cofinançat pel Ministeri per a la Transformació Digital i de la Funció Pública, Pla de Recuperació, Transformació i Resiliència de la Unió Europea, «Unió Europea – NextGenerationEU».*

Oferta pública d’un lloc de treball d’investigador o investigadora no doctors.

1. Condicions generals del lloc de treball que s’ofereix

1.1. Denominació i classificació del lloc de treball:

Investigador/a no doctor/a.

Grup: A.

Subgrup: A1.

1.2. Jornada de treball: 35 hores setmanals.

1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 1.651,13 euros (12 pagues).

1.4. Funcions i tasques que s’han de desenvolupar:

– Estudi d'esquemes circuitals CMOS d'interfícies de detectors per comptatge de fotons.

– Disseny del bloc analògic per al perfilat del senyal.

– Estudi de topologies de sistemes d'autocalibratge aplicables.

– Estudi d'arquitectures específiques per al processament digital dels senyals.

1.5. Objecte i Període: realització de tasques per al desenvolupament de circuits integrats per a l'adquisició i processament de senyal en detectors de raigs-X per comptatge de fotons.

El contracte està determinat per la durada del projecte i la disponibilitat pressupostària.

1.6. Requisits:

1.6.1. Titulació: Grau en Enginyeria Electrònica de Telecomunicació, o titulació equivalent.

Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de trenta dies des de la data d'obtenció de l'esmentat títol.

2. Barem

2.1. Mèrits preferents:

2.1.1. Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.

2.1.2. Beca de col·laboració del Ministeri d'Educació: 0,05 punts.

2.1.3. Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.

2.1.4. Publicacions científiques relacionades amb l'objecte del contracte (fins un màxim d’1,70 punts):

7.1.5.8. Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la Comissió d'Investigació: 0,5 punts.

7.9.3.8. Per cada publicació en revistes científiques no relacionades en les llistes esmentades en el punt anterior: 0,25 punts.

8.3.3.5. Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.

2.2. Altres mèrits preferents relacionats amb l'objecte del contracte (fins un màxim de 3 punts).

– Màster en Enginyeria de Telecomunicació o afí.

– Sol·licitud de preadmissió en un programa de doctorat afí de la Universitat de València.

– Experiència en disseny CMOS analògic i/o digital.

– Experiència fent ús de programari de modelatge de dispositius (Cadence, ANSYS, Matlab...)

– Experiència en el disseny d'interfícies electròniques, incloses PCBS. Es valorarà especialment la relacionada amb detectors de raigs-X.

La comissió pot acordar la realització d'una entrevista a fi de concretar millor la valoració dels mèrits preferents.

3. Comissió avaluadora titular

President: Vicente Gonzalez Millan, professor del Departament d’Enginyeria Electrònica.

Vocal 1: Abilio Candido Reig Escriva, professor del Departament d’Enginyeria Electrònica.

Vocal 2: Jaume Segura Garcia, professor del Departament d’Informàtica.

Vocal 3: Esther de Ves Cuenca, professora del Departament d’Informàtica.

Secretària: Silvia Casans Berga, professora del Departament d’Enginyeria Electrònica.

4. Comissió avaluadora suplent

President: Enrique J. Sanchis Peris, professor del Departament d’Enginyeria Electrònica.

Vocal 1: Juan Jose Martinez Dura, professor del Departament d’Informàtica.

Vocal 2: Vicente Muñoz Sanjose, professor del Departament de Física Aplicada i Electromagnetisme.

Vocal 3: Carmen Botella Mascarell, professora del Departament d’Informàtica.

Secretària: Asunción Edith Navarro Anton, professora del Departament d’Enginyeria Electrònica.

Per a les comunicacions i qualsevol problema que puga sorgir, la comissió avaluadora té la seu en el Departament d’Enginyeria Electrònica de l’Escola Tècnica Superior d’Enginyeria (ETSE), de la Universitat de València.

  

València, 12 de juliol de 2024

(p. d., R 20.05.2022; DOGV 30.05.2022)

Juan Vicente Climent Espí

Gerent